ตลาด mai รับหลักทรัพย์ “เอทีพี 30” เริ่มซื้อขายพรุ่งนี้ตามนัด
ตลาด mai รับหลักทรัพย์ “เอทีพี 30” เริ่มซื้อขายพรุ่งนี้ตามนัด
26 ส.ค. 2558

ตลาดหลักทรัพย์เอ็ม เอ ไอ (mai) ระบุว่า ตลาดหลักทรัพย์ เอ็ม เอ ไอ เพิ่มสินค้ารับหลักทรัพย์ หุ้นสามัญ บริษัท เอทีพี 30 จำกัด (มหาชน) โดยใช้ชื่อย่อหลักทรัพย์ ATP30 เป็นหลักทรัพย์จดทะเบียนและเริ่มทำการซื้อขายวันที่ 27 ส.ค. 2558 ในกลุ่มอุตสาหกรรมบริการ จำนวนหุ้นจดทะเบียนกับตลท. 440,000,000 หุ้น จำนวนหุ้นชำระแล้ว 440,000,000 หุ้น ราคาพาร์ 0.25 บาทต่อหุ้น ทุนชำระแล้ว 110,000,000.00 บาท จำนวนหุ้น IPO 160,000,000 หุ้น ราคาเสนอขายหุ้นให้กับประชาชนทั่วไปครั้งแรก(IPO) 0.95 บาท
อนึ่ง บริษัทดำเนินธุรกิจลักษณะธุรกิจ ให้บริการรถโดยสารไม่ประจำทางเพื่อขนส่งพนักงานของโรงงานอุตสาหกรรมต่างๆ ทั้งในและนอกเขตนิคมอุตสาหกรรม ระหว่างแหล่งที่พักอาศัยในเขตชุมชนไปยังโรงงานอุตสาหกรรมหรือสถานประกอบการ โดยเฉพาะรอบเขตนิคมอุตสาหกรรมในภาคตะวันออก (Eastern Seaboard) ซึ่งบริษัทได้รับใบอนุญาตให้เป็นผู้ประกอบการรถโดยสารขนส่งไม่ประจำทางจากกรมขนส่งทางบก